Aksel V. Johannesen, løgmaður, fekk á fundi í Tinganesi í dag, handaða gullnál Ítróttasambands Føroya Tað er siðvenja, at Føroya løgmaður er verji hjá ítróttini, og varð beinanvegin í heyst, tá nýtt landstýri tók við, heitt á Aksel V. Johannesen, um at gerast verji. Hesum játtaði hann beinavegin, men av ymiskum orsøkum hevur sjálv handanin av skreytblaðnum og gullnálini drigið út. Undir handanini umrøddu løgmaður og umboð fyri starvsnevnd ÍSF’ s ymisk aktuell viðurskifti innan føroyska ítróttaheimin, eins og komið varð inn á tann týdning tað hevur fyri føroyskan ítrótt, at hava løgmann sum verja og at hava stuðlar í fremstu røð í samfelagnum.